दुसरे विश्व युध्ध के अनुभवोँ से उभरकर आगे बढ़ता हुआ, सँचार, सूचना और टेक्नोलोजी से लैस अमरीका वास्तव मेँ एक प्रगतिशील और शक्तिशाली देश है। परँतु, यहां, हर व्यक्ति अपने आप मेँ एक तटस्थ एकल द्वीप की तरह है। ये भी सामजिक सत्य है। वैयक्तिक आज़ादी के हिमायती अमरीकी समाज में, हर व्यक्ति अलग रहना चाहता है। स्वार्थरत, अपने अहम्` को हर प्रकार से पोषित करते हुए अपने आनंद के प्रति अमरीकी नागरिक सदा सजग रहता है। यहाँ कक्षा 4 से सिखलाया जाता है, कि अपने आपको खुश रखो और उसके लिये किसी से डरो नहीँ और ना ही किसी के आगे झुको। अमरीकी स्वभाव में प्रतिद्वंद्व या होड़ की भावना प्रचूर मात्रा में विध्यमान है। यहां हर बात में, हर क्षेत्र में, रोज प्रतियोगिता होती है। चाहे वह शिक्षण क्षेत्र हो, या खेलकूद हो या विश्व के सिरमौर बने रहने की धुन ही क्यों न हो !